„Autovargused on üsna erinevad,“ teab öelda Lääne prefektuuri kriminaalbüroo juht Nils Sempelson. „Selliseid kutseliste varaste poolt toime pandud autovargusi, millest oleme viimastel päevadel rääkinud, tuleb ette harva.“ Sempelsoni sõnul käivad need lainetena, kestavad reeglina mõni kuu, kuni politseil õnnestub kuritegelik kett lõhkuda. Tavaliselt on need seotud Leedust pärit autovaraste tegutsemisega.